**Referat fra vintermøte mellom Dunker-Ringens styre og avlsrådet for dunker på Teams 9. april. 2021**

Deltakere: Bjarne, Marte, Anne, Jon Magne, Erik, Vegar, Leif Inge, Nina, Johnny, Jan, Knut Einar, Tor-Erik, Linda.

Forfall: Bård og Elisabeth.

**Orienteringssaker**

**Medlemsutviklingen:** Per 09.04 er det 611 betalte medlemmer og 63 ubetalte. Vi gjentar suksessen fra i fjor, hvor vi verver medlemmer blant valpekjøperne gjennom oppdretterne. Jon Magne tar seg av utsending av materiell og Marte oppdaterer medlemsregisteret.

**Inneværende avlssesong:** Det er paret 20 tisper. Venter på 8 kull. God tro på at vi passerer 150 valper. Det har vært en hektisk tid for avlsrådet med mange telefoner og spørsmål, så fornøyde med det.

**Årets RS-møte i NHKF:** Møtet er utsatt til august. Kommer tilbake til innhold. Bjarne følger opp med hensyn til valg av medlemmene til avlsrådet for dunker.

Vedtak: Temaene tas til etterretning.

**Evaluering av høstens dunkerpokalprøve**

Alt fungerte bra. Positivt og enkelt for oss at Telemark Harehundklubb ordnet med dommere.

Vedtak: Det er ingenting fra fjorårets arrangement som tilsier at denne prøven bør forandres kommende høst.

**Valpeannonsen i Jakt & Fiske**

Vedtak: Vi fortsetter med annonsen i Jakt & Fiske, slik den står. Kan være vi må se på endring av tekst etter hvert, henviser til sak «informasjon om og publisering av valper»

**Informasjon om og publisering av valper**

Bjarne og Vegar foreslår å opprette en ny funksjon tilknyttet avlsrådet som er dreven på sosiale medier osv. Om funksjonen skal knyttes opp mot avlsrådet er det delte meninger om.

Anne foreslår å opprette et eget fora for valpekjøpere og oppdrettere. Vet ikke helt hvordan det skal løses på best mulig måte.

Vedtak: Vi jobber videre med saken fremover ut i fra innspillene og kommer tilbake til dette på sensommeren.

**Sjuke og defekte valper – oppdretteransvar?**

Det har vært tilfeller av valper som har hatt defekter og sykdommer.

Vedtak: Jan tar på seg oppgaven med å sjekke ut dette videre og etter hvert sammenfatte et brev for å kunne videreformidle dette til rette instanser.

**Amputert utstillings- og jaktprøvesesong – konsekvenser for kåringer mm?**

Siste utstillings- og jaktprøvesesonger har blitt amputerte pga. koronarestriksjonene. Dette har ført til vanskeligheter for enkeltes deltakelse med sine dunkere. Det er reist spørsmål om dette bør få konsekvenser for Dunker-ringens kåringer mm.

Vedtak: Kåringene fra siste sesong gjennomføres ut fra gjeldende regelverk og slik som tidligere planlagt.

**Salgsartikler og materiell**

Det ble diskutert innkjøp av salgsartikler og utstyr for ringvirksomheten.

Vedtak: Vi kjøper inn metallkopper, telt, Ipad og høyttaleranlegg.

Ansvarsområder:

Johnny – Metallkopper og telt

Knut Einar – Ipad

Jon Magne – Høyttaleranlegg

(Oppgaven med innkjøp av Ipad er i etterkant av møtet overført til Anne).

**Påskriket, Harehunden, hjemmeside, sosiale medier**

Nina orienterte om arbeidet med Påskriket. For å få et bra blad er vi avhengig av å ha en del faste temaer, da det kommer inn lite stoff fra medlemmene. I Harehunden er det vanskelig å få inn stoff som sendes redaktøren. Våre digitale flater har bra innhold og fungerer bra.

Vedtak: Vi viderefører organiseringen av denne virksomheten. Det blir viktig at redaksjonskomiteen får knyttet til seg noen øvrige personer som bidrar med egnet stoff til Påskriket.

**Familiemedlemskap i Dunker-ringen**

Det er reist spørsmål om det kan innføres familiemedlemskap i Dunker-ringen. Bjarne har undersøkt om også dette kan administreres gjennom NKKs adminløsning, men det kan det ikke.

Vedtak: Vi gjør ikke noe med dette foreløpig.

**Årets samling på Maurvangen med årsmøte i Dunker-ringen**

Saken ble diskutert ut fra den usikkerheten som råder mht. hva som kan bli koronarestriksjoner i juni. Vil det la seg gjøre å arrangere samling slik vi ønsker og slik som allerede planlagt på Maurvangen?

Bjarne har hatt kontakt med leder i Vestoppland Harehundklubb og deres planlegging av utstillingen er i rute. Rune Tyvold har takket ja til å dømme.

Vedtak: Inntil videre satser vi på å kunne gjennomføre som planlagt i juni. Må ta endelig beslutning senest i midten av mai. Samlingen gjennomføres med samme opplegg som tidligere også med hensyn til invitasjoner og utdeling av kåringspremier mm. Denne gangen inviterer vi ikke spesielle grupper av unghunder eller lignende, på grunn av den usikre koronasituasjonen.

.

**Årsmøtet og årsmøtesaker 2021**

**Forberedelser og gjennomføring**

Vedtak: Det planlegges en gjennomføring av årsmøtet som tar hensyn til koronarestriksjonene.

**Innkalling**

Vedtak: Marte tar seg av dette som i fjor.

**Oppgavefordeling før og under møtet**

Vedtak: Vi ser på dette senere. Per dags dato kan alle stille på Maurvangen..

**Årsmøtesaker**

* + Årsberetning 2020
	+ Regnskap 2020
	+ Budsjett 2021
	+ Valg
	+ Medlemskontingent 2022
	+ Øvrige saker

Valgkomiteen fikk oversendt valglisten i januar og jobber med saken.

Avlsrådet stiller med innlegg i slutten av årsmøte som tidligere år.

**Årsberetning**

Bjarne har kommet langt i å skrive et forslag til årsberetning for 2020. Dette var utsendt som saksdokument til vintermøtet.

Vedtak: Bjarne ferdigstiller og sender ut til styret for gjennomsyn. Styret melder tilbake dersom det er noen kommentarer.

**Regnskap 2020**

Regnskapet for 2020 er ferdigstilt og har vært hos revisorene, som ikke har noen bemerkninger.

Kommentar fra Anne: Tidligere år har fakturaen for desember utgaven til Påskriket blitt betalt i januar, men i år 2020 ble den betalt i desember. Det vil si at regnskapet for 2020 er belastet med tre utgivelser av bladet, likevel har det et pent overskudd.

Vedtak: Styrets forslag til regnskap for 2020 framlegges for årsmøtet.

**Medlemskontingent 2022**

Vedtak: Vi venter med å konkludere til budsjettet er på plass.

**Øvrige saker**

**Utgiftsdekning for tillitsvalgte**

På årsmøtet i 2020 ble det reist spørsmål om ikke styret bør få mer dekning for sine utgifter, spesielt mht. reiseutgifter.

Vedtak: Det er ingen ønsker om dette fra nåværende styre.

**Dunkerpokalprøven kommende høst**

Arrangementet holdes på Maurvangen 8i. – 10. oktober, med Vestoppland Harehundklubb som formell arrangør. Tidligere års erfaringer tilsier at Dunker-ringen må bidra med å fremskaffe dommere. Dette arbeidet bør starte tidlig.

Erik nevnte at Dunker-Pokalen nå er full mht. graveringer, og det må på plass noe nytt. Han foreslår et diplom, men her må vi se på oppsettet.

Vedtak: Alle medlemmer i ring-styret må bidra til å fremskaffe dommere.

Erik tar initiativ til et diplomforslag.

**Den interne oppgave- og arbeidsfordelingen**

Vedtak: Leif Inge trer inn i redaksjonskomiteen etter Endre.

Siden Knut Einar trekker seg fra oppgavene i redaksjonskomiteen og med å publisere jaktprøveresultater på hjemmesiden, må det arbeides i tiden fremover med å få på plass en ny person for å ta over jobben med jaktprøveresultatene.

**Eventuelt**

Utdelinger av premiene til beste dunkere på utstilling i hvert distrikt i fjor, ble ikke fulgt opp.

Vedtak: Premiene tar vi med til Maurvangen og deler ut der. Linda setter opp liste over hvilke utstillinger som skal få premie til beste dunker i 2021.